Dinapate

Dinapate er en slekt av biller som borer i ved.

Utseende 
Store (ca. 50-60 millimeter), sylindriske, mørke hettebiller. Artene i denne slekten er de mest storvokste i familien. Antennene er kortere enn hodets bredde, svakt klubbeformede. Pronotum er rundet og hvelvet, hettelignende, dekker det meste av hodet sett ovenfra, i den fremre delen med grove knøler. Dekkvingene er jevnbrede, bak med en kraftig tann.

Levevis 
Artene borer i  kronene på palmer, særlig i slekten Washingtonia, og kan noen ganger gjøre skade i plantinger av disse. Larveutviklingen kan ta flere år. De voksne billene tar ikke næring til seg.

Utbredelse 
Dinapate wrightii er bare utbredt i et bregrenset område i det sørlige California. Den var regnet som svært sjelden, men synes å ha blitt noe vanligere fordi palmene den lever i har blitt plantet en del i parker. Dinapate hughleechi lever i det vestlige Mexico.

Systematisk inndeling  

 Ordenen biller, Coleoptera
 Underordenen Polyphaga
 Overfamilien hette- og borebiller, Bostrichoidea
 Familien hettebiller, Bostrichidae
 Underfamilien hettebiller, Bostrichinae Latreille, 1802
 Stammen Dinapatini Lesne, 1909
 Slekten Dinapate Horn, 1886 - 2 arter
 Dinapate hughleechi Cooper, 1986
 Dinapate wrightii Horn, 1886

Referanser

Eksterne lenker 
 bugguide.net - bildedatabase over nordamerikanske insekter 
 

Biller formelt beskrevet i 1886
Dyr formelt beskrevet av George Henry Horn
Hettebiller